Diari Oficial de la Generalitat Valenciana


Sumari del DOGV 2791, del 15-07-1996 (1996/838782)

RESOLUCIÓ de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament la Modificació del Pla General d'Ordenació Urbana del municipi de Canals, sobre diverses rectificacions en la Unitat d'Execució UE-10.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2791

Data del DOGV
:   15-07-1996

Secció del DOGV
:   ALTRES DISPOSICIONS

Número del document
:   1996/838782


Data del document
:   21-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament la Modificació del Pla General d'Ordenació Urbana del municipi de Canals, sobre diverses rectificacions en la Unitat d'Execució UE-10.   
Vist l'expedient relatiu al Projecte de Modificació del Pla General d'Ordenació Urbana del municipi de Canals (València), sobre diverses rectificacions en la Unitat d'Execució UE-10, i de conformitat amb els següents:  
Antecedents de fet  
Primer  
El projecte va ser aprovat inicialment pel Ple de l'Ajuntament de Canals en la sessió del dia 28 d'octubre de 1994, i després del període pertinent d'informació pública, en què no s'hi va presentar cap al·legació, va resultar aprovat provisionalment sense necessitat d'un nou acord plenari, per haver estat previst expressament així en l'acord d'aprovació inicial per al cas en què no s'hi presentaren al·legacions.  
Segon  
El projecte consta de memòria i plànols de delimitació de la Unitat d'Execució UE-10, corresponents al pla vigent i a la modificació proposada.  
Tercer  
La Comissió Territorial d'Urbanisme de València, en les sessions dels dies 28 de juny de 1995 i 6 de març de 1996, va acordar suspendre l'aprovació definitiva d'aquesta modificació, fins que no s'esmenaren una sèrie de deficiències. L'Ajuntament de Canals va introduir modificacions en el projecte, a fi d'esmenar les deficiències indicades; aquestes modificacions les va aprovar el Ple de l'Ajuntament, en les sessions dels dies 29 de novembre de 1995 i 16 d'abril de 1996.  
Quart  
EL 24 d'abril de 1996, la Comissió Territorial d'Urbanisme va emetre un informe favorable a l'aprovació definitiva de l'expedient de referència.   
Cinqué  
Aquesta Conselleria el 8 de maig de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre aquesta modificació del PGOU de Canals.  
Fonaments de dret  
Primer  
Respecte del procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, Reguladora de l'Activitat Urbanística, ja que l'Ajuntament de Canals ha sol·licitat expressament acollir-se a les disposicions de la Llei esmentada, a l'empara de la disposició transitòria segona. Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per finalitat l'alteració de diverses determinacions referides a la Unitat d'Execució UE-10, que s'exposen a continuació:  
1. Es proposa una redelimitació de l'àmbit d'aquesta unitat, que exclou zones ja consolidades per edificacions i porcions d'alguns vials, i també modifica el traçat del límit nord-oest de l'actuació, i s'ajusta a la qualificació establida en el Pla General vigent.  
2. Es modifiquen les alineacions de l'edificació que donen a la zona verda, i s'ajusta sensiblement al traçat de la séquia de Ranes, cosa que suposa un canvi de qualificació d'una porció de la zona verda esmentada que passa a ús residencial de nucli antic. Es justifica aquest canvi d'alineació en l'intent de preservar la tipologia, tan característica d'aqueixa població, dels llavadors a la séquia.  
3. Es modifiquen les alçades de l'illa indicada en el punt anterior, i es redueix de IV a II plantes el front que dona a la zona verda i es desplaça la línia que separa les zones de diferent alçada de l'illa, d'una distància de 16,50 m des de l'alineació del carrer el Salvador fins a una distància de 25 m des d'aquest carrer.  
Considerant conjuntament l'ampliació de superfície edificable i la reducció d'alçades, s'obté una disminució de la edificabilitat permesa, que baixa de 16.820 m2 límit a 12.156 m2 límit.  
La justificació de l'expedient i les determinacions concretes en què es plasma, resulten tècnicament correctes i ajustades a dret, sense que amb les modificacions plantejades es produïsca un detriment de les zones verdes i espais lliures que estableix el Pla General de Canals de 27 de novembre de 1984.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta modificació del PGOU de Canals.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que disposa l'article 6.d del Reglament dels òrgans Urbanístics de la Generalitat Valenciana, aprovat pel Decret 77/96, de 16 d'abril, del Govern Valencià, en relació amb el que estableix l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:  
Aprovar definitivament la modificació del Pla General d'Ordenació Urbana del municipi de Canals, sobre diverses rectificacions en la Unitat d'Execució UE-10.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació. Per a la interposició del recurs esmentat serà requisit imprescindible que prèviament el recurrent en comunique a aquest òrgan la interposició. Tot això, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder interposar-hi qualsevol altre recurs que s'estime oportú.  
València, 21 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.